**Обявление на Изпълнителна агенция по околна среда (ИАОС)**

На основание чл. 122а, ал. 5 от *Закона за опазване на околната среда* (ЗООС) и чл. 7, ал. 3, ал. 4 и ал. 5 от *Наредбата за условията и реда за издаване на комплексни разрешителни* е открит обществен достъп до заявлението за издаване на ново комплексно разрешително на **„ВЕГМАНН АУТОМОТИВ БЪЛГАРИЯ“ ЕООД, гр. Габрово,** за експлоатация на **„Инсталация за топене и леене на олово“,** попадащо в обхвата на т. 2.5 б) от Приложение № 4 към ЗООС - Леярни за черни метали с производствен капацитет над 20 т за денонощие - претопяване, включително сплавяване на метали, различни от изброените в т. 2.2, 2.3 и 2.4, включително на възстановени продукти и експлоатация на леярни, с топилен капацитет над 4 т за денонощие за олово и за кадмий и 20 т за денонощие за всички останали метали.

Компетентен орган за вземане на решение по заявлението е изпълнителният директор на ИАОС.

В периода **от** **17.01.2024 г. до 17.02.2024 г.,** документацията, съдържаща се в заявлението ще бъде достъпна на интернет страниците на ИАОС и на Община Габрово.

Забележки, разяснения и възражения, в горепосочения срок могат да се подават до изпълнителния директор на ИАОС и/или кмета на Община Габрово, по официален ред, заведени в съответното деловодство.

За допълнителна информация:

Любка Попова – директор на дирекция „Разрешителни режими“, ИАОС, тел.: 02/940-64-80;

Виктория Тоцева, главен експерт в отдел „Екология”, Община Габрово тел.: 066 / 818 437.